ວຸດ​ທິສະມາຊິກ​ໄ​ທ ຍື່ນ​ຈົດໝາຍ​ຕໍ່​ ນາຍົກ​ໄທ ເລື້ອງເຂື່ອນໄຊຍະບູລີ
ວຸ​ດທິສະມາຊິກ​ໄ​ທ ຍື່ນ​ຈົດໝາຍ​ຕໍ່​ນາຍົກ​ ເພື່ອ​ຂໍ​ໃຫ້​ທົບ​ທວນ ​ແຜນການ​ຮັບ​ຊື້ ​ກະ​ແສ​ໄຟຟ້າ ຈາກ​ໂຄງການ​ເ​ຂື່​ອນ​ໄຊ​ຍບູລີ​ ເທິງ​ແມ່ນໍ້າຂອງ​ ໃນ​ລາວ.
ທ່ານ ປຣະສານ ມະລຶຄະພິທັກ ສະມາຊິກວຸດທິສະພາໄທ ຖະແຫຼງຢືນຢັນວ່າ ຄະນະກໍາມາທິການສຶກສາກວດສອບ ເລື້ອງທຸດຈະລິດ ແລະເສີມສ້າງທໍາມາພິບານຂອງວຸດທິ ສະພາໄທ ໄດ້ຍື່ນຈົດໝາຍເຖິງທ່ານນາງຍິ່ງລັກ ຊິນນະວັດ ນາຍົກລັດຖະມົນຕີໄທ ຢ່າງເປັນທາງການແລ້ວ ເມື່ອບໍ່ດົນ ມານີ້ ເພື່ອຂໍໃຫ້ທົບທວນແຜນການຮັບຊື້ ກະແສໄຟຟ້າຈາກ ໂຄງການເຂື່ອນໄຊຍະບູລີ ເທິງແມ່ນໍ້າຂອງໃນລາວ ເນື່ອງ ຈາກຍັງບໍ່ໝັ້ນໃຈຕໍ່ມາດຕະການປ້ອງກັນບັນຫາຜົນກະທົບ ຕໍ່ສິ່ງແວດລ້ອມທໍາມະຊາດຂອງໂຄງການດັ່ງກ່າວ ເຖິງແມ່ນວ່າໂຄງການເຂື່ອນໄຊຍະບູລີ ຈະມີທີ່ຕັ້ງຢູ່ໃນເຂດ ອະທິປະໄຕຂອງລາວກໍຕາມ ແຕ່ວ່າກໍຍັງຄົງບໍ່ມີຫຼັກປະກັນໃດ ເລີຍທີ່ຈະຮັບປະກັນໄດ້ວ່າ ເຂື່ອນດັ່ງກ່າວຈະບໍ່ສົ່ງຜົນກະທົບ ຂ້າມແດນ ຫຼືຂ້າມປະເທດ ເນື່ອງຈາກເປັນໂຄງການເຂື່ອນທີ່ ຈະຕ້ອງສ້າງຢູ່ເທິງແມ່ນໍ້າຂອງທີ່ມີສະຖານະເປັນແມ່ນໍ້າລະ ຫວ່າງປະເທດນັ້ນເອງ ດັ່ງທີ່ທ່ານປຣະສານ ໄດ້ໃຫ້ການຊີ້ ແຈງວ່າ: ກ່ອນໜ້ານີ້ ເຄືອຂ່າຍປະຊາຊົນໄທເພື່ອການອະນຸລັກແມ່ນໍ້າຂອງ ກໍໄດ້ຍື່ນຄໍາຮ້ອງຕໍ່ ສານປົກຄອງຂອງໄທເພື່ອຂໍໃຫ້ມີຄໍາສັ່ງລະງັບແຜນການຂອງລັດຖະບານໄທທີ່ ຈະ ຮັບຊື້ກະແສໄຟຟ້າຈາກໂຄງການເຂື່ອນໄຊຍະບູລີມາແລ້ວ ດ້ວຍເຫດຜົນທີ່ວ່າ ການ ຕົກລົງຮັບຊື້ກະແສໄຟຟ້າດັ່ງກ່າວ ເປັນການກະທໍາທີ່ຂັດຕໍ່ກົດໝາຍລັດຖະທໍາມະນູນ ຂອງໄທ ຫາກແຕ່ວ່າຈົນເຖິງຂະນະນີ້ ກໍຍັງບໍ່ມີຄວາມຊັດເຈນ ວ່າສານປົກຄອງຂອງ ໄທ ຈະມີຄໍາສັ່ງອອກມາໃນແນວທາງໃດ ທາງດ້ານທ່ານວີລະພົນ ວີລະພົງ ລັດຖະມົນຕີຊ່ວຍວ່າການກະຊວງພະລັງ ງານແລະບໍ່ ແຮ່ ກໍໄດ້ໃຫ້ການຢືນຢັນວ່າ ການປະຊຸມລະດັບລັດຖະມົນຕີຈາກ 4 ປະເທດສະມາຊິກ ຂອງຄະນະກໍາມາທິການແມ່ນໍ້າຂອງ MRC ຄັ້ງທີ 19 ຊຶ່ງທາງການລາວເປັນເຈົ້າພາບ ຈັດຂຶ້ນໃນວັນທີ 16-17 ມັງກອນນີ້ ຢູ່ແຂວງຫຼວງພະບາງ ກໍບໍ່ປາກົດວ່າ ມີວາລະການ ປະຊຸມ ກ່ຽວກັບໂຄງການເຂື່ອນໄຊຍະບູລີແຕ່ຢ່າງໃດ ທັງໆທີ່ວ່າ ການກໍ່ສ້າງໄດ້ເລີ່ມ ລົງມືຢ່າງເປັນທາງການ ນັບແຕ່ວັນທີ 7 ພະຈິກປີຜ່ານມາ ເປັນຕົ້ນມາແລ້ວກໍຕາມ ຍິ່ງໄປກວ່ານັ້ນ ລັດຖະບານລາວຍັງຖືວ່າໂຄງການເຂື່ອນໄຊຍະບູລີເປັນຕົວແບບຂອງ ການພັດທະນາຢ່າງຍືນຍົງ ທີ່ນອກຈາກຈະສ້າງຜົນປະໂຫຍດທາງເສດຖະກິດ ໄດ້ຢ່າງ ຄຸ້ມຄ່າແລ້ວ ຍັງເປັນໂຄງການທີ່ຈະບໍ່ສົ່ງຜົນກະທົບຕໍ່ສະພາບແວດລ້ອມທໍາມະຊາດ ຢູ່ທີ່ເຂດຕອນລຸ່ມຂອງເຂື່ອນອີກດ້ວຍ ດັ່ງທີ່ທ່ານ ວີລະພົນ ໄດ້ໃຫ້ການຊີ້ແຈງວ່າ: ໂຄງການເຂື່ອນໄຊຍະບູລີມີກໍາໜົດການກໍ່ສ້າງໃຫ້ສໍາເລັດ ແລະເລີ່ມສົ່ງກະແສໄຟຟ້າ ຂາຍໃຫ້ການໄຟຟ້າຝ່າຍຜະລິດແຫ່ງປະເທດໄທ ນັບແຕ່ປີ 2019 ເປັນຕົ້ນໄປ ຊຶ່ງກໍຈະ ເຮັດໃຫ້ກຸ່ມລົງທຶນ ມີລາຍຮັບຈາກການຂາຍພະລັງງານໄຟຟ້າສ່ວນໃຫຍ່ ທີ່ຜະລິດໄດ້ ເຖິງ 1,285 ເມກາວັດນັ້ນ ຄິດເປັນມູນຄ່າລວມຫຼາຍກວ່າ 13,000 ລ້ານໂດລາ ໃນ ຕະຫຼອດໄລຍະສໍາປະທານ 29 ປີ ສ່ວນລັດຖະບານລາວກໍຈະໄດ້ສ່ວນແບ່ງເຖິງ 3,900 ລ້ານໂດລາ ໃນຕະຫຼອດໄລຍະສໍາປະທານດັ່ງກ່າວ